《六友诗寄林景云留寿国林道初俞季渊·清友》
宋代·刘黻

清友天赋完，岁晚树独暖。
粲此白玉英，瑟彼清庙瓒。
香自根中来，冰雪匪压断。
一见一回老，殷勤呼茗碗。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。